
ЗАПИСНИК

СА ЧЕТРДЕСЕТОСМЕ СЕДНИЦЕ ГРАДСКОГ ВЕЋА ГРАДА ЧАЧКА

      Одржане 19. јуна 2026. године, у сали Градског већа града Чачка, са почетком у 11,00 часова.

У   смислу   члана   15.   Пословника   Градског   већа   града   Чачка,   Владан Милић, заменик градоначелника града Чачка, отворио је 48. седницу Градског већа и истом председаваo.

Констатовао је:

· да  од  укупно  13  чланова  Градског  већа  седници  присуствује  8 чланова и то:  Владан Милић, др Иван Глишић,  др Славица Драгутиновић, Душан Радојевић,  Александар Каплановић, Александар Максимовић,  и др Милош Папић а одсутан је Милун Тодоровић, Милош Обреновић, Бранка Павловић, Владимир Ристовић и Драган Штављанин. 
· да у смислу члана 15. Пословника Градског већа града Чачка, Градско веће има кворум,  те  може да ради и пуноважно одлучује;

·   да седници Градског већа присуствују:

· Игор Трифуновић, председник Скупштине града
· Мирослав Петковић, начелник Градске управе за стручне послове Скупштине, Градоначелника и Градског већа

· Саша Јовановић, начелник Градске управе за друштвене делатности
· Љиљана Станишић, начелник Градске управе за опште и заједничке послове
·    представници средстава јавног информисања
***

Владан Милић, председавајући седницом Градског већа, обавестио је чланове Градског већа да је достављен записник са 46. седнице Градског већа, ради усвајања.
Питао је чланове Градског већа да ли има примедби на записник са 46. седнице Градског већа. Како није било примедби на достављени записник, то је Градско веће једногласно донело:

ЗАКЉУЧАК

УСВАЈА СЕ записник са 46. седнице Градског већа града Чачка број 06-74/2026-III од 27. маја 2026. године, без примедби.
***

У смислу члана 16. Пословника Градског већа града Чачка, Владан Милић предложио је дневни ред који је достављен уз материјал за седницу.

Питао је да ли има предлога за измену или допуну дневног реда. Како није било предлога за измену и допуну дневног реда, Градско веће је једногласно утврдило следећи:

ДНЕВНИ РЕД:

1. УСВАЈАЊЕ ПРАВИЛНИКА О ИЗМЕНАМА И ДОПУНАМА  ПРАВИЛНИКА О УНУТРАШЊЕМ УРЕЂЕЊУ И СИСТЕМАТИЗАЦИЈИ РАДНИХ МЕСТА У ГРАДСКИМ УПРАВАМА, СТРУЧНОЈ СЛУЖБИ И ГРАДСКОМ ПРАВОБРАНИЛАШТВУ ГРАДА ЧАЧКА

2. РАСПИСИВАЊЕ ЈАВНОГ КОНКУРСА ЗА ДОДЕЛУ СРЕДСТАВА УДРУЖЕЊИМА ЗА РЕАЛИЗОВАЊЕ ПРОГРАМА ОД ЈАВНОГ ИНТЕРЕСА У 2026. ГОДИНИ

3. РАЗМАТРАЊЕ ИЗВЕШТАЈА КОМИСИЈЕ ЗА ОЦЕНУ ИЗВЕШТАЈА О РЕАЛИЗАЦИЈИ ПРОЈЕКАТА У ОБЛАСТИ ЈАВНОГ ИНФОРМИСАЊА У ВЕЗИ  НАРАТИВНИХ И ФИНАНСИЈСКИХ ИЗВЕШТАЈА О РЕАЛИЗАЦИЈИ ПРОЈЕКАТА ЗА ОСТВАРИВАЊЕ ЈАВНОГ ИНТЕРЕСА У ОБЛАСТИ ЈАВНОГ ИНФОРМИСАЊА У 2025. ГОДИНИ
РАД ПО ТАЧКАМА ДНЕВНОГ РЕДА: 
ПРВА ТАЧКА:
УСВАЈАЊЕ ПРАВИЛНИКА О ИЗМЕНАМА И ДОПУНАМА  ПРАВИЛНИКА О УНУТРАШЊЕМ УРЕЂЕЊУ И СИСТЕМАТИЗАЦИЈИ РАДНИХ МЕСТА У ГРАДСКИМ УПРАВАМА, СТРУЧНОЈ СЛУЖБИ И ГРАДСКОМ ПРАВОБРАНИЛАШТВУ ГРАДА ЧАЧКА
У оквиру ове тачке дневног реда Љиљана Станишић је упознала чланове Градског већа са измеама и допунама Систематизације и детаљно образложила исту, истакла  је да је правни основ за доношење Правилника о изменама и допунама Правилника о унутрашњем уређењу и систематизацији радних места у градским управама, стручној служби и Градском правобранилаштву града Чачка, садржан у Закону о запосленима у аутономним покрајинама и јединицама локалне који је у примени од 01.12.2016. години у члану 58. којим је прописано да се радна места и њихово разврставање по звањима уређују Правилником о унутрашњем уређењу и систематизацији радних места и то: описи радних места, звања у којима су радна места разврстана, потребан број извршилаца за свако радно место, врста и степен образовања, радно искуство и други услови за рад на сваком радном месту. Истакла је да  Правилник обухвата радна места и њихово разврставање у органима, стручној служби и посебним организацијама. Даље је навела да се изменом која је предвиђена у члану 2. овог Правилника усклађује систематизација радног места начелника Градске управе за инспекцијски надзор града Чачка са чланом 50. став 3. Закона о запосленима у аутономним покрајинама и јединицама локалне самоуправе којим је прописано да за начелника управе за поједине области, када је према посебном закону градска односно општинска управа организована у више управа, може бити, постављено лице које има стечено високо образовање из одговарајуће научне области у односу на делокруг управе, на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичкима академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит и најмање пет година радног исуства у струци. Истакла је да како је досадашњом систематизацијом као додатни услов било предвиђено пет година радног искуства на пословима инспекцијског надзора и положен испит за инспектора, а законом наведени услови нису прописани, па се због истих сужавао круг лица која могу бити именована на положај начелника конкретне управе, за чије руковођење није нужно имати радно искуство на пословима инспекцијског надзора, те се конкретном изменом ови додатни услови укидају.

Даље је истакла да је измена из члана 3., у опису посла који је прописан за комуналног инспектора извршена због чињенице да комунални инспектор III фактички обавља све послове као и комунални инспектор II, а уз које послове су му придружени и поверени послови, па како важећом системтизацијом за наведено радно место ови послови нису описани на начин како се у пракси обављају, указала се потреба за изменом систематизације у овом делу. Даље је навела да предложене измене у Градској управи за опште и заједничке послове града Чачка су у оквиру раније планираног броја извршилаца, с тим да се у оквиру Службе за лични статус грађана, постојећа радна места прегрупишу. У Пријемној канцеларији и писарници извршена је измена назива систематизованог радног места под редним бројем 39, тако што је предвиђено да је назив радног места радно место за скенирање аката и административно - техничке послове у систему еПисарница, а опис и услови су измењени и прилагођени функционисању ове организационе јединице у систему Е писарница. У Служби за безбедност и одбрану, у Групи за послове интерног бифеа и одржавање чистоће, измењени су услови које запослени мора да испуњава за обављање послова кафе куварице. У Служби за јавне набавке и инвестиције, код радног места руководиоца Групе за инвестиције, у делу „Услови“ брисане су речи: „одговарајућа лиценца за вршење стручног надзора“, обзиром да је код радног места за стручни надзор, у наведеној Групи предвиђен услов поседовања одговарајуће лиценце за вршење стручног надзора, као један од услова за обављање послова овог радног места. Предложено унутрашње уређење и систематизација радних места у Градској управи је у потпуности прилагођено делокругу и радним процесима са тренутним потребама прерасподеле послова и радних задатака а у циљу стручног, ефикасног, рационалног и усклађеног вршења послова у Градској управи за опште и заједничке послове града Чачка.

По завршеном уводном излагању отворен је претрес у коме су учешће узели прим. др Славица Драгутиновић и  Игор Трифуновић.

По упознавању са Изменама систематизације  Градско веће је једногласно усвојило
 ПРАВИЛНИК
О ИЗМЕНАМА И ДОПУНАМА ПРАВИЛНИКА
О УНУТРАШЊЕМ УРЕЂЕЊУ И СИСТЕМАТИЗАЦИЈИ РАДНИХ МЕСТА У  ГРАДСКИМ УПРАВАМА, СТРУЧНОЈ СЛУЖБИ И ГРАДСКОМ ПРАВОБРАНИЛАШТВУ ГРАДА ЧАЧКА
                                                           Члан 1.
У Правилнику о унутрашњем уређењу и систематизацији радних места у градским управама, стручној служби и градском правобранилаштву града Чачка („Службени лист града Чачка“, број 1/2026), у глави III, члан 15. у тачки 7. „Градска управа за опште и заједничке послове града Чачка“, подтачка 1., речи: „Група за матичне књиге“ бришу се.

                                                                        Члан 2.

У глави IX, члану 54. тачка 1. Радно место: Начелник Управе, у делу „Услови“, мења се и гласи:

„Услови: Стечено високо образовање на студијама другог степена у образовно-научној области правних наука, грађевинског инжењерства или архитектуре на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање 4 године или специјалистичким студијама на факултету, положен државни стручни испит, најмање пет година радног искуства у струци, као и компетенције потребне за обављање послова радног места.“

                                                             Члан 3.
У глави IX, члану 54. тачка 16. Радно место: Комунални инспектор III, у делу „Опис послова“, мења се и гласи:
„Опис послова: Обавља самостално сложене послове инспекцијског надзора у комуналној области у складу са законом о комуналним делатностима, одлукама и другим прописима Града, врши инспекцијски надзор над законитошћу рада предузећа која обављају комуналну делатност и поступака грађана, предузетника и правних лица у погледу придржавања закона, других прописа и општих аката; врши надзор над спровођењем прописа који се односе на кориснике и даваоце комуналних услуга у погледу услова и начина коришћења и давања услуга, уређивања и одржавања објеката и јавних површина; прати јавну хигијену, уређење Града, јавних зелених површина, јавне расвете, снабдевање насеља водом и одвођења отпадних вода, снабдевање топлотном енергијом, изношење и депоновање смећа, сахрањивање, гробља, зоохигијену, делатности пијаца, чистоћу јавних површина, раскопавање улица и других јавних површина, лепљење плаката на забрањеним местима и друге послове комуналне хигијене, прикупља податке и прати и анализира стање у области свог делокруга; доноси решења и стара се о извршењу донетих решења, издаје прекршајне налоге, подноси захтеве за покретање прекршајног поступка и предузима мере за уклањање ствари и предмета са јавних површина; врши праћење и анализу стања у области инспекцијског надзора и процену ризика у циљу превентивног деловања инспекције или налагања мера сразмерно процењеном ризику кроз управне акте које доноси у инспекцијском надзору, припрема документацију, доставља надзираном субјекту обавештење о предстојећем инспекцијском надзору, врши попуњавање контролних листа за вршење инспекцијског надзора, води евиденције, доноси решења и закључке, обавља и друге послеве по налогу шефа службе и начелника Градске управе.

Обавља самостално поверене послове прописане Законом о трговини и подзаконским актима. Врши инспекцијски надзор над трговином ван продајног објекта, осим даљинске трговине, што укључеје трговину личним нуђењем, трговину преносивим објектима и са покретних средстава и опреме изузев киоска, врши контролу над истицањем и придржавањем радног времена и истицања пословног имена у складу са овлашћењима прописаним Законом о трговини и подзаконским актима. У обављању поверених послова комунални инспектор примењује иста овлашћења и дужности као тржишни инспектор укључујући проверу својства трговца, контролу испуњености услова за трговину и одузимање робе у законом прописаним случајевима. Сачињава записнике, доноси решења о отклањању неправилности и мере привремене забране трговине, изриче и наплаћује новчане казне путем прекршајног налога и захтева за покретање прекршајног поступка и примењује све друге мере у оквиру своје надлежности сходно одредбама Закона о трговини. 

                                                              Члан 4.
У глави X, у члану 56., Одсек за људске ресурсе и лични статус грађана у Служби за лични статус грађана, после тачке 7. Радно место шефа Службе, речи „Група за матичне књиге“ бришу се.

                                                              Члан 5.
У глави X, у члану 56., Одсек за људске ресурсе и лични статус грађана, у Служби за лични статус грађана и месну самоуправу, досадашња тачка 14. Радно место шефа месне канцеларије – матичара за матично подручје Мрчајевци, постаје тачка 12., тачка 15. Радно место шефа месне канцеларије – заменика матичара 1, за матично подручје Мрчајевци, постаје тачка 13. и тачка 16. Радно место шефа месне канцеларије – заменика матичара 2, за матично подручје Мрчајевци, постаје тачка 14.
                                                                          Члан 6.

У глави X, у члану 56., Одсек за људске ресурсе и лични статус грађана, у Служби за лични статус грађана и месну самоуправу, досадашња тачка 12. Радно место за ажурирање бирачког списка, постаје тачка 15., а досадашња тачка 13. Радно место за месну самоуправу, постаје тачка 16.

                                                                          Члан 7.

У глави X, у члану 56., Одсек за заједничке послове, јавне набавке, инвестиције и информатику, Служба за безбедност и одбрану, у Групи за послове интерног бифеа и одржавање чистоће, у тачки 29. Радно место кафе куварице, услови се мењају и гласе:

„Услови: стечено средње образовање у четворогодишњем трајању и положен испит за стручну оспособљеност за вршење послова кафе куварице.“ 

                                                                          Члан 8.

У глави X, у члану 56., Одсек за заједничке послове, јавне набавке, инвестиције и информатику, у Пријемној канцеларији и писарници, тачка 39. Радно место за дигитализацију аката у систему еПисарница, звање: млађи сарадник, број службеника: 1, мења се и гласи:

„Радно место за скенирање аката и административно - техничке послове у систему еПисарница

Звање: Млађи сарадник                                                                                    Број службеника: 1

Опис послова: врши скенирање и дигитализацију документације у систему еПисарница, уноси и евидентира основне податке о предметима у електронском систему,
по налогу овлашћеног лица учествује у формирању предмета у електронском облику,
припрема документацију за даљу електронску обраду и расподелу,
води основну евиденцију дигитализованог материјала, обавља и друге административно - техничке послове по налогу непосредног руководиоца.

Услови: стечено високо образовање из научне области економске науке на основним академским студијама у обиму од 180 ЕСПБ бодова, основним струковним студијама, односно на студијама у трајању до три године, положен државни стручни испит, најмање девет месеци радног искуства у струци, познавање рада на рачунару (Windows Operativni sistemi, MS office paket), као и компетенције потребне за обављање послова радног места.“

Члан 9.

У глави X, у члану 56., Одсек за заједничке послове, јавне набавке, инвестиције и информатику, Служба за јавне набавке и инвестиције, у Групи за инвестиције, у тачки 54. Радно место руководиоца групе за инвестиције, у делу „Услови“ речи: „одговарајућа лиценца за вршење стручног надзора“ бришу се. 

Члан 10.

Правилник ступа на снагу наредног дана од дана објављивања у „Службеном листу града Чачка“.

ДРУГА ТАЧКА:
РАСПИСИВАЊЕ ЈАВНОГ КОНКУРСА ЗА ДОДЕЛУ СРЕДСТАВА УДРУЖЕЊИМА ЗА РЕАЛИЗОВАЊЕ ПРОГРАМА ОД ЈАВНОГ ИНТЕРЕСА У 2026. ГОДИНИ
Саша Јовановић у уводном излагању по овој тачки дневног реда упознао је чланове Градског већа са  Јавним  конкурсом за доделу средстава удружењима за реализовање програма од јавног интереса у 2026. години, истакавши да је у тексту Јавног конкурса  погрешно наведен сајт града Чачка који се користи као архива,  и да уместо наведеног сајта треба да стоји  https://www.cacak.rs 



По завршеном уводном излагању отворен је претрес у коме су учешће узели  Владан Милић и Александар Максимовић.
По упознавању са Јавним конкурсом  Градско веће је једногласно донело одлуку да се  РАСПИСИШЕ ЈАВНИ КОНКУРС ЗА ДОДЕЛУ СРЕДСТАВА УДРУЖЕЊИМА ЗА РЕАЛИЗОВАЊЕ ПРОГРАМА ОД ЈАВНОГ ИНТЕРЕСА У 2026. ГОДИНИ С ТИМ ДА У ТЕКСТУ  уместо наведеног сајта http://www.cacak.org.rs,  стоји  https://www.cacak.rs 
ТРЕЋА ТАЧКА:
РАЗМАТРАЊЕ ИЗВЕШТАЈА КОМИСИЈЕ ЗА ОЦЕНУ ИЗВЕШТАЈА О РЕАЛИЗАЦИЈИ ПРОЈЕКАТА У ОБЛАСТИ ЈАВНОГ ИНФОРМИСАЊА У ВЕЗИ  НАРАТИВНИХ И ФИНАНСИЈСКИХ ИЗВЕШТАЈА О РЕАЛИЗАЦИЈИ ПРОЈЕКАТА ЗА ОСТВАРИВАЊЕ ЈАВНОГ ИНТЕРЕСА У ОБЛАСТИ ЈАВНОГ ИНФОРМИСАЊА У 2025. ГОДИНИ
У уводном излагању по овој тачки дневног реда Мирослав Петковић упознао је чланове Градског већа са Предлогом Комисије у вези наративних и финансијских извештаја о реализацији пројеката за остваривање јавног интереса у области јавног информисања у 2025 години  

По упознавању са предлогом Комисије, Градско веће је једногласно донело 

ЗАКЉУЧАК

УСВАЈА СЕ наративни и финансијски извештај о реализацији пројеката за остваривање јавног интереса у области јавног информисања у 2024. години, које су доставили следећи подносиоци пројеката:
	редни број
	Подносилац
	медиј
	пројекат

	1. 
	Телевизија „Галаксија 32“ ДОО Чачак
	ТВ Галаксија 32
	ТВ серијал о чачанским породицама у aгробизнису „Наша прича“

	2. 
	ДОО „Телевизија Телемарк“ Чачак
	Телевизија Телемарк
	Серијал објава, текстова и видео прилога „Сетва“

	3. 
	ДОО „Конзум лав“ Ужице
	ТВ Лав+
	Чачак – од урбаног до најлепших природних лепота

	4. 
	ДОО „ЧА МТВ телевизија“ Чачак
	Моја ТВ
	Чачанска породица - да нам приоритет буде наталитет

	5. 
	Центар за информисање, културу и развој демократије „Директива“ Чачак
	Морава инфо
	Активизам младих: избори се за промене

	6. 
	1. Студио за фото, видео и пост продукцију „4н студио“ Чачак


	4Н
	Перспектива особа са инвалидитетом

	7. 
	2. Делатност новинских агенција „Ин-медиа.нет“ Чачак
	регионална информативна новинска агенција рина

	Чачак град без баријера: Како живе особе са инвалидитетом

	8. 
	3. ДОО “ГЗС“ Чачак
	Радио Глас западне Србије
	Историја Чачка у пет минута

	9. 
	4. ДОО “ГЗС“ Чачак
	Репортер
	Медна прича

	10. 
	5. ДОО “ГЗС“ Чачак
	Глас западне Србије
	Манифестације чачанског краја

	11. 
	Агенција за маркетинг и промоцију „Mix pro amp“ Чачак
	Amp press
	Бизнис на штиклама у Чачку

	12. 
	ДОО „Matrix media“ Чачак
	Продукција
(ТВ Галаксија 32)


	Документарни филм  „Град без имена - Градина на Јелици“

	13. 
	ДОО „Чачански глас“ Чачак
	Чаглас
	Пут демографског опоравка града Чачка, изазови и перспективе

	14. 
	ДОО „Чачански глас“ Чачак
	Чачански глас
	Очи наших странаца – огледало нас

	15. 
	Удружење „Пулс медија“ Чачак
	Медиа портал
	Чачак на длану

	16. 
	Удружење „Рефлектор“ Чачак
	Рефлектор
	У ритму Чачка

	17. 
	Производња телевизијског програма „ПП медиа“ Пријепоље
	ПП Медиа
	Чачaк привредни центар Моравичког округа 

	18. 
	Агенција за производњу аудио-визуелних производа „AVN+ production“ Чачак
	Продукција
(ТВ Галаксија 32 и БТВ)


	Знаци мога места -град Чачак

	19. 
	Агенција за изнајмљивање радио, телевизијске и телекомуникационе опреме, рекламу и пропаганду „Звуци галаксије“ Чачак
	Продукција
(ТВ Галаксија 32)


	ТВ серијал и подкаст „Поздрав из Музеја кошарке у Чачку“

	20. 
	ДОО „Телевизија Телемарк“ Чачак


	Регионалневести.нет
	Серијал објава, текстова и видео прилога „Спортом у инклузију“

	21. 
	Фотографске услуге „Lejča photography“ Чачак  
	Presslider
	Чачак синоним за кошарку 3

	22. 
	ДОО „Студио Џокер“ Чачак
	Joker naxi radio 95,6
	Ризици дигиталног доба

	23. 
	ДОО „Студио М“ Чачак
	Радио Џенарика
	Чачанско село данас: изазови и перспективе

	24. 
	Студио за видео продукцију „SSD plus production“ Чачак
	Продукција
(ТВ Галаксија 32)


	ТВ Серијал „Наше здравље“

	25. 
	Удружење Унија младих Чачак
	Директ
	Фокус на Чачак 4.0

	26. 
	ДОО „Радио Јавор“ Ивањица
	Радио Јавор
	Воћарство чачанског краја

	27. 
	ДОО „Mondo inc“

Београд
	Мондо
	Чачански путеви традиције: очување и промоција културног наслеђа

	28. 
	Студио за видео продукцију „Ганис 032“ Чачак
	Продукција (24 часа)
	МО спорт

	29. 
	ДОО „Mondo inc“

Београд
	Еспресо
	Оснаживање младих кроз спорт

	30. 
	ДОО „Све на длану“ Чачак
	БТВ
	ТВ серијал о младим Чачанима у бизнису „Пословни простор“ 

	31. 
	Удружење „Н2 медиа“ Чачак
	Н2
	Вршњачко насиље: препознај и реагуј

	32. 
	Студио за видео продукцију и фотографске услуге „Бус плус“ Чачак
	Епицентар прес
	У корак са генерацијом З

	33. 
	Веб портал „Топ-медија“ Липовац
	Топпресс
	Од њиве до трпезе на чачански начин

	34. 
	6. ДОО „Radio Xanadu“ Чачак
	Радио Клик ФМ 032 100,8mhz
	На младима свет остаје 

	35. 
	ДОО „Конзум лав“ Ужице
	Информативни портал www.infopress.rs
	Еколошка трансформација чачанског краја

	36. 
	7. ДОО „Radio Xanadu“ Чачак
	Омладински портал
	Наши шампиони

	37. 
	ДОО „Чворак“ Чачак
	Чворак вести
	Мотка пуста из раја изашла


Владан Милић обавестио је чланове Градског већа да је одлучено по свим тачкама дневног реда, па је 48. седницу Градског већа закључио у 11 часова и 30 минута.  
ГРАДСКО ВЕЋЕ
Број: 06-90/2026-III
19. јун  2026. године
ПРЕДСЕДАВАЈУЋИ СЕДНИЦОМ

Владан Милић

заменик градоначелника
Записник са 48. седнице Градског већа усвојен је на 50. седници Градског већа број 06-95/2026-III од  1. јула 2026. годинe


